И љубави бесно доба...
И љубави бесно доба
И бунило срца наших
Стић’ ће крају, ишчилети!
Зеваћемо од досаде!

Испијен је до дна пехар,
Што бунилом пунан беше,
Пенећи се, кипећ’ крајуМ
Испијен је до дна пехар.

Занемеће свирке гласне,
Што су биле за играње,
За играње бесне страсти;
Свирке гласне занемеће!

Видела ће да утрну
Што су светлост дивљу лила,
Где се лутке преметале;
Утрнуће и видела.

Пепељава сутра среда,
На чело ћу т’ закрстити
Крст пепелом и рећи ти:
„Знади жено! прашина си!”

Извор 
1865. Вила. Година прва, број 42, стр. 512.

Хајнрих Хајне
Стојан Новаковић
Преводи

de:Dieser Liebe toller Fasching